Apropo, simțiți vreo responsabilitate cînd scrieți despre cazul propriu, dar implicîndu-i și pe alții? Da, o foarte mare responsabilitate, și din motivul ăsta am căutat să nu dau nume, am căutat să nu dezvălui alte intimități, chiar și atunci cînd era vorba despre persoane excepționale, cum este o prietenă din Cluj care apare ca personaj în carte, un om căruia greu îi găsești orice fel de epitet pozitiv, un om ieșit cu totul din comun, care m-a ajutat enorm.